
Ministru kabineta rīkojums Nr. 743
Rīgā 2022. gada 20. oktobrī (prot. Nr. 53 59. §)
Par apropriācijas pārdali
· 1. Atbalstīt apropriācijas pārdali starp Veselības ministrijas budžeta programmām un apakšprogrammām 2022. gadā:
· 1.1. no apakšprogrammas 33.03.00 "Kompensējamo medikamentu un materiālu apmaksāšana", samazinot dotāciju no vispārējiem ieņēmumiem un izdevumus subsīdijām un dotācijām 386 131 euro apmērā, uz apakšprogrammu 33.04.00 "Centralizēta medikamentu un materiālu iegāde", palielinot dotāciju no vispārējiem ieņēmumiem un izdevumus subsīdijām un dotācijām 386 131 euro apmērā, lai nodrošinātu centralizētu iegādi vakcīnām pret gripu senioriem un personām ar hroniskām slimībām;
· 1.2. no apakšprogrammas 33.04.00 "Centralizēta medikamentu un materiālu iegāde", samazinot dotāciju no vispārējiem ieņēmumiem un izdevumus subsīdijām un dotācijām 284 860 euro apmērā:
· 1.2.1. uz apakšprogrammu 33.14.00 "Primārās ambulatorās veselības aprūpes nodrošināšana", palielinot dotāciju no vispārējiem ieņēmumiem un izdevumus subsīdijām un dotācijām 170 113 euro apmērā, lai nodrošinātu gripas vakcīnas ievades manipulācijas apmaksu;
· 1.2.2. uz apakšprogrammu 45.01.00 "Veselības aprūpes finansējuma administrēšana un ekonomiskā novērtēšana", palielinot dotāciju no vispārējiem ieņēmumiem un izdevumus atlīdzībai 93 759 euro apmērā, lai nodrošinātu piemaksas Nacionālā veselības dienesta nodarbinātajiem;
· 1.2.3. uz apakšprogrammu 33.18.00 "Plānveida stacionāro veselības aprūpes pakalpojumu nodrošināšana", palielinot dotāciju no vispārējiem ieņēmumiem un izdevumus subsīdijām un dotācijām 20 988 euro apmērā, lai stacionārajām ārstniecības iestādēm nodrošinātu daļēju energoresursu sadārdzinājuma segšanu;
· 1.3. no apakšprogrammas 33.14.00 "Primārās ambulatorās veselības aprūpes nodrošināšana", samazinot dotāciju no vispārējiem ieņēmumiem un izdevumus subsīdijām un dotācijām 1 462 999 euro apmērā, uz apakšprogrammu 33.16.00 "Pārējo ambulatoro veselības aprūpes pakalpojumu nodrošināšana", palielinot dotāciju no vispārējiem ieņēmumiem un izdevumus subsīdijām un dotācijām, lai nodrošinātu ambulatorās veselības aprūpes pakalpojuma programmu pārstrādes apmaksu 1 462 999 euro apmērā, ārstniecības iestādēm, tai skaitā ambulatorās veselības aprūpes pakalpojuma programmai "Dermatoveneroloģija" 78 928 euro apmērā, ambulatorās veselības aprūpes pakalpojuma programmai "Kodolmagnētiskā rezonanse" 366 696 euro apmērā, ambulatorās veselības aprūpes pakalpojuma programmai "Invazīvās kardioloģijas dienas stacionāra pakalpojumi" 977 450 euro apmērā un ambulatorās veselības aprūpes pakalpojuma programmai "Staru terapija" 39 925 euro apmērā;
· 1.4. no apakšprogrammas 46.01.00 "Uzraudzība un kontrole", samazinot dotāciju no vispārējiem ieņēmumiem un izdevumus precēm un pakalpojumiem 8689 euro apmērā, uz programmu 97.00.00 "Nozares vadība un politikas plānošana", palielinot dotāciju no vispārējiem ieņēmumiem un izdevumus precēm un pakalpojumiem 8689 euro apmērā, lai Veselības ministrija nodrošinātu telpu pārkārtošanu un optimizāciju, nodrošinot energoresursu ietaupījumu.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

